== Historie ==
[[Fil:Arriva 1409-III.JPG|thumb|De første år blev linje 5A betjent af busser af typen Volvo B10BLE-60/Aabenraa.]]
Linje 5A blev oprettet sammen med [[linje 2A]] 20. oktober 2002 som de første linjer i det nye A-busnet, der etableredes i 2002-2003.<ref name="BF 161">''A-busserne - metro på gadeplan'' af Jesper Kiby Denborg. Busfronten 161/2002, s. 11-14.</ref> Baggrunden for etableringen var anlægget af [[Københavns Metro|metroen]], hvis [[Ørestadsbanen|første etape]] indviedes 19. oktober 2002, og som medførte store ændringer af det københavnske busnet. I den forbindelse valgte man at nytænke nettet med seks grundlæggende [[stambus]]linjer med direkte linjeføringer og hyppig drift suppleret af et antal andre linjer. I de første planer fra 2000 var en de seks foreslåede stambuslinjer en linje med arbejdsnummeret S3 fra [[Husum Station]] ad [[Frederikssundsvej]] og [[Nørrebrogade]], forbi [[Rådhuspladsen]] og [[Københavns Hovedbanegård]] og videre over [[Langebro]] og ad [[Amagerbrogade]] til [[Københavns Lufthavn]], Kastrup. På Frederikssundsvej og Nørrebrogade ville den nye linje erstatte linje 5, en af Københavns på det tidspunkt mest benyttede buslinjer, mens det på Amagerbrogade gjaldt linje 2, 11 og [[Linje 250S|250S]].
Filosofi Historie Foreninger Organisationer